En 30-årig mand og hans bror kom op at slås fredag aften i et hus i Vester Doense ved Hobro . Det førte til, at den 30-årige fik kvæstet sin arm og måtte på sygehuset. Det gjorde ham så vred, at han - i tilfælde af at broderen skulle komme tilbage - lagde sin skarpladte riffel frem, fortæller vagtchef hos Nordjyllands Politi, Frank Liltorp. Politiet hørte om våbnet, og tog derfor ud for at anholde manden. Den 30-årige mand blev sat i detentionen natten over og er sigtet for overtrædelse af våbenloven. Politiets jurister skal nu vurdere, om han skal fremstilles i grundlovsforhør.

Referat:
En 30-årig mand fra Himmerland er blevet anholdt, fordi han ville tage imod sin bror. Bevæbnet med en skarpladt riffel.